CELEX: 32015D0991
Language: lt
Date: 1434672000000
Title: 2015 m. birželio 19 d. Tarybos sprendimas (ES) 2015/991, kuriuo nustatoma pozicija, kurios Europos Sąjungos vardu turi būti laikomasi atitinkamuose Jungtinių Tautų Europos ekonominės komisijos komitetuose dėl pasiūlymų dėl JT taisyklių Nr. 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134 ir 135 pakeitimų, dėl naujos JT taisyklės dėl L kategorijos elektromobilių saugos ir dėl Suvestinės rezoliucijos dėl transporto priemonių konstrukcijos (R.E.3) pakeitimų

25.6.2015   
            
            
               LT
            
            
               Europos Sąjungos oficialusis leidinys
            
            
               L 159/62
            
         TARYBOS SPRENDIMAS (ES) 2015/991
   2015 m. birželio 19 d.
   kuriuo nustatoma pozicija, kurios Europos Sąjungos vardu turi būti laikomasi atitinkamuose Jungtinių Tautų Europos ekonominės komisijos komitetuose dėl pasiūlymų dėl JT taisyklių Nr. 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134 ir 135 pakeitimų, dėl naujos JT taisyklės dėl L kategorijos elektromobilių saugos ir dėl Suvestinės rezoliucijos dėl transporto priemonių konstrukcijos (R.E.3) pakeitimų
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:
   
               (1)
            
            
               Tarybos sprendimu 97/836/EB (1) Sąjunga prisijungė prie Jungtinių Tautų Europos ekonomikos komisijos (toliau – JT EEK) sutarties dėl vienodų techninių nurodymų ratinėms transporto priemonėms, įrangai ir dalims, kurios gali būti sumontuotos ir (arba) naudojamos ratinėse transporto priemonėse, priėmimo ir pagal šiuos nurodymus išduotų patvirtinimų abipusio pripažinimo sąlygų (toliau – Pataisytas 1958 m. susitarimas);
            
         
               (2)
            
            
               Tarybos sprendimu 2000/125/EB (2) Sąjunga prisijungė prie Susitarimo dėl visuotinių techninių taisyklių nustatymo ratinėms transporto priemonėms, įrangai ir dalims, kurios gali būti sumontuotos ir (arba) naudojamos ratinėse transporto priemonėse (toliau – Paralelus susitarimas);
            
         
               (3)
            
            
               Europos Parlamento ir Tarybos direktyva 2007/46/EB (3) valstybių narių patvirtinimo sistemos pakeistos Sąjungos patvirtinimo procedūra ir nustatyta suderinta sistema, kurią sudaro visoms naujoms transporto priemonėms, sistemoms, sudėtinėms dalims ir atskiriems techniniams mazgams taikomos administracinės nuostatos ir bendri techniniai reikalavimai. Ta direktyva JT taisyklės įtrauktos į ES tipo patvirtinimo sistemą kaip tipo patvirtinimo reikalavimai arba kaip alternatyvos Sąjungos teisės aktams. Priėmus tą direktyvą, JT taisyklės vis dažniau integruojamos į Sąjungos teisės aktus, susijusius su ES tipo patvirtinimu;
            
         
               (4)
            
            
               atsižvelgiant į įgytą patirtį ir technologijų plėtrą, reikia priderinti reikalavimus dėl tam tikrų elementų ar savybių, kuriems taikomos JT taisyklės Nr. 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134 ir 135 bei Suvestinė rezoliucija dėl transporto priemonių konstrukcijos (R.E.3);
            
         
               (5)
            
            
               siekiant suvienodinti atitinkamas su sauga susijusias variklinių transporto priemonių tipo patvirtinimo nuostatas, reikia priimti naują JT taisyklę dėl L kategorijos elektromobilių. Be to, atsižvelgiant į technologijų plėtrą, reikia priimti Suvestinės rezoliucijos dėl transporto priemonių konstrukcijos (R.E.3) pakeitimus;
            
         
               (6)
            
            
               todėl reikia nustatyti poziciją, kurios Sąjungos vardu turi būti laikomasi Pataisyto 1958 m. susitarimo administraciniame komitete ir Paralelaus susitarimo vykdomajame komitete dėl minėtų JT aktų priėmimo,
            
         PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjungos vardu turi būti laikomasi 2015 m. birželio 23–26 d. Pataisyto 1958 m. susitarimo administraciniame komitete ir Paralelaus susitarimo vykdomajame komitete, yra balsuoti už šio sprendimo priede išvardytus JT aktus.
   2 straipsnis
   Šis sprendimas įsigalioja jo priėmimo dieną.
   
      Priimta Liuksemburge 2015 m. birželio 19 d.
      
         
            Tarybos vardu
         
         
            Pirmininkas
         
         J. REIRS
      
   
   
      (1)  1997 m. lapkričio 27 d. Tarybos sprendimas 97/836/EB dėl Europos bendrijos prisijungimo prie Jungtinių Tautų Europos ekonominės komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (pataisytas 1958 m. susitarimas) (OL L 346, 1997 12 17, p. 78).
   
      (2)  2000 m. sausio 31 d. Tarybos sprendimas 2000/125/EB dėl Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (Paralelus susitarimas), patvirtinimo (OL L 35, 2000 2 10, p. 12).
   
      (3)  2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva) (OL L 263, 2007 10 9, p. 1).
   
      PRIEDAS
      
                  Taisyklės Nr. 14 (saugos diržų tvirtinimo įtaisai) 07 serijos pakeitimų 6 papildymo pasiūlymas
               
               
                  ECE/TRANS/WP.29/2015/46
               
            
                  Taisyklės Nr. 17 (sėdynių tvirtumas) 08 serijos pakeitimų 3 papildymo pasiūlymas
               
               
                  ECE/TRANS/WP.29/2015/47
               
            
                  Taisyklės Nr. 28 (garsinės signalizacijos įtaisai) pradinės pakeitimų serijos 4 papildymo pasiūlymas
               
               
                  ECE/TRANS/WP.29/2015/60
               
            
                  Taisyklės Nr. 29 (komercinių transporto priemonių kabinos) 03 serijos pakeitimų 3 papildymo pasiūlymas
               
               
                  ECE/TRANS/WP.29/2015/48
               
            
                  Taisyklės Nr. 41 (motociklų skleidžiamas triukšmas) 04 serijos pakeitimų 3 papildymo pasiūlymas
               
               
                  ECE/TRANS/WP.29/2015/61
               
            
                  Taisyklės Nr. 49 (slėginio ir priverstinio uždegimo (SND ir SGD) variklių teršalų išmetimas) 06 serijos pakeitimų 3 papildymo pasiūlymas
               
               
                  ECE/TRANS/WP.29/2015/55
               
            
                  Taisyklės Nr. 51 (M ir N kategorijų transporto priemonių triukšmas) 03 serijos pakeitimų pasiūlymai
               
               
                  ECE/TRANS/WP.29/2015/62
               
            
                  Taisyklės Nr. 54 (komercinės paskirties transporto priemonių ir jų priekabų padangos) 20 papildymo pasiūlymas
               
               
                  ECE/TRANS/WP.29/2015/66
               
            
                  Taisyklės Nr. 59 (keičiamosios išmetamųjų dujų triukšmo sistemos) 02 serijos pakeitimų 1 papildymo pasiūlymas
               
               
                  ECE/TRANS/WP.29/2015/63
               
            
                  Taisyklės Nr. 80 (Sėdynių ir jų tvirtinimo įtaisų tvirtumas (autobusai)) 03 serijos pakeitimų 1 papildymo pasiūlymas
               
               
                  ECE/TRANS/WP.29/2015/49
               
            
                  Taisyklės Nr. 83 (M1 ir N1 kategorijų transporto priemonių teršalų išmetimas) 06 serijos pakeitimų 5 papildymo pasiūlymas
               
               
                  ECE/TRANS/WP.29/2015/56
               
            
                  Taisyklės Nr. 83 (M1 ir N1 kategorijų transporto priemonių teršalų išmetimas) 07 serijos pakeitimų 1 papildymo pasiūlymas
               
               
                  ECE/TRANS/WP.29/2015/57
               
            
                  Taisyklės Nr. 95 (šoninis susidūrimas) 03 serijos pakeitimų 5 papildymo pasiūlymas
               
               
                  ECE/TRANS/WP.29/2015/50
               
            
                  Taisyklės Nr. 100 (baterinių elektrinių transporto priemonių sauga) 01 serijos pakeitimų 4 papildymo pasiūlymas
               
               
                  ECE/TRANS/WP.29/2015/51
               
            
                  Taisyklės Nr. 100 (baterinių elektrinių transporto priemonių sauga) 02 serijos pakeitimų 2 papildymo pasiūlymas
               
               
                  ECE/TRANS/WP.29/2015/52
               
            
                  Taisyklės Nr. 101 (išmetamas anglies dioksido kiekis bei sunaudojamas degalų kiekis) 01 serijos pakeitimų 5 papildymo pasiūlymas
               
               
                  ECE/TRANS/WP.29/2015/58
               
            
                  Taisyklės Nr. 109 (komercinių transporto priemonių ir jų priekabų restauruotos pneumatinės padangos) pradinės versijos 7 papildymo pasiūlymas
               
               
                  ECE/TRANS/WP.29/2015/67
               
            
                  Taisyklės Nr. 117 (padangos: pasipriešinimas riedėjimui, riedėjimo triukšmas ir sukibimas su šlapia danga) 02 serijos pakeitimų 8 papildymo pasiūlymas
               
               
                  ECE/TRANS/WP.29/2015/65
               
            
                  Taisyklės Nr. [134] (vandeniliu ir kuru varomos transporto priemonės) 1 papildymo pasiūlymas
               
               
                  ECE/TRANS/WP.29/2015/53
               
            
                  Taisyklės Nr. [135] (šoninis smūgis į stulpą) 1 papildymo pasiūlymas
               
               
                  ECE/TRANS/WP.29/2015/54
               
            
                  Taisyklės Nr. [135] (šoninis smūgis į stulpą) 01 serijos pakeitimų 1 papildymo pasiūlymas
               
               
                  ECE/TRANS/WP.29/2015/71
               
            
                  Taisyklės dėl L kategorijos elektromobilių saugos projektas
               
               
                  ECE/TRANS/WP.29/2015/69
               
            
                  Suvestinės rezoliucijos dėl transporto priemonių konstrukcijos (R.E.3) pakeitimų pasiūlymas
               
               
                  ECE/TRANS/WP.29/2015/35